SLOVENSKÝ BRIDŽOVÝ ZVÄZ

Kontrolná komisia

**Výročná správa Kontrolnej komisie a kontrolóra SBZ**

1. Na základe §14 ods. 1 písm. a) zákona č. 440/2015 Z. z. o športe a o zmene a doplnení niektorých zákonov (ďalej len „zákona o športe“) vykonal predseda Kontrolnej komisie Slovenského bridžového zväzu (ďalej len „SBZ“) ako kontrolór národného športového zväzu v zmysle čl. Kontrolná komisia ods. 9 Stanov SBZ kontrolu poskytnutých prostriedkov zo štátneho rozpočtu na športovú činnosť podľa §65 ods. 3 zákona o športe. **Predmetom kontroly boli účtovné doklady vzťahujúce sa na poskytnuté prostriedky zo štátneho rozpočtu za roky 2019 a 2020**  Výstupom tejto kontroly Správa z kontroly bola vypracovaná v súlade s §14 ods. 9 zákona o športe za rok 2019 a Čiastková správa z kontroly za výdavky z roku 2020. Obe sú prílohou tejto Výročnej správy.
2. Kontrolná komisia od poslednej Konferencie riešila 2 podnety, z ktorých jedno bol riešený počas minuloročnej Konferencie. Výstupom týchto podnetov boli uznesenia Kontrolnej komisie. Zápisy zo zasadnutia Kontrolnej komisie sú zverejnené na webom sídle SBZ.
   1. Podnet predsedu Kontrolnej komisie k postupu Volebnej komisie vo veci voľby člena predsedníctva. O uznesení bola informovaná Konferencia SBZ v roku 2019. Zápis nebol zverejnený a je prílohou tejto Výročnej správy.
   2. Podnet M. Hriňáka kontrolnej komisii a odpoveď kontrolnej komisie – uznesenie je zverejnené na <https://www.bridgeclub.sk/podnet-m-hrinaka-kontrolnej-komisii/> a zápis je Prílohu tejto Výročnej správy.

Po ukončení Konferencie SBZ, prosím túto zverejniť spolu s prílohami v Informačnom systéme športu SBZ. Výročná Správa zároveň predstavuje výročnú správu o činnosti kontrolóra SBZ podľa §13 ods. 3 písm. e) zákona o športe, ktorú predkladá Konferencii SBZ.

V Bratislave, 22.10.2020

Milan Krajčo

Predseda Kontrolnej komisie SBZ